b'\n_START_ARTICLE_\nCompresie de date\n_START_PARAGRAPH_\n\xc3\x8en informatic\xc4\x83, compresia sau comprimarea datelor (\xc3\xaen englez\xc4\x83: data compression) reprezint\xc4\x83 codificarea unor date astfel \xc3\xaenc\xc3\xa2t ele s\xc4\x83 necesite la stocare \xc3\xaen memoria calculatoarelor mai pu\xc8\x9bini bi\xc8\x9bi dec\xc3\xa2t datele ini\xc8\x9biale. Scopul este economisirea de resurse, deoarece informa\xc8\x9bia cu volum mai mic ocup\xc4\x83 mai pu\xc8\x9bin spa\xc8\x9biu de stocare. De asemenea, se poate transmite mai rapid, folosind o l\xc4\x83rgime de band\xc4\x83 mai redus\xc4\x83. Un alt scop mai poate fi \xc8\x99i cifrarea informa\xc8\x9biei pentru asigurarea \xc8\x9binerii ei \xc3\xaen secret pe timpul transmiterii.\n_START_SECTION_\nCaracteristici\n_START_PARAGRAPH_\nPentru aceast\xc4\x83 comprimare se utilizeaz\xc4\x83 diferite metode denumite \xe2\x80\x9etehnici de codificare\xe2\x80\x9d (\xc3\xaen englez\xc4\x83: coding techniques)._NEWLINE_Tehnicile de codificare informatic\xc4\x83 a datelor se bazeaz\xc4\x83 pe algoritme speciale; acestea se implementeaz\xc4\x83 concret prin crearea de programe scrise \xc3\xaen diverse limbaje de programare._NEWLINE_Tehnicile de codificare evolueaz\xc4\x83 permanent, ating\xc3\xa2nd o eficien\xc8\x9b\xc4\x83 (un grad de compresie) din ce \xc3\xaen ce mai \xc3\xaenalt\xc4\x83._NEWLINE_La fel de important\xc4\x83 ca \xc8\x99i compresia (codificarea) datelor este desigur \xc8\x99i decompresia (decodificarea), necesar\xc4\x83 atunci c\xc3\xa2nd datele trebuiesc folosite sau \xc3\xaen\xc8\x9belese._NEWLINE_Uneori algoritmul de codificare \xc8\x99i cel de decodificare corespunz\xc4\x83tor sunt implementate \xc3\xaempreun\xc4\x83 \xc3\xaen acela\xc8\x99i modul de program, care atunci, de obicei, se nume\xc8\x99te codec._NEWLINE_Performan\xc8\x9bele compresiei pot fi exprimate prin raportul de compresie \xc8\x99i rata de compresie. Raportul de compresie este raportul dintre num\xc4\x83rul de bi\xc8\x9bi necesar reprezent\xc4\x83rii datelor \xc3\xaenainte \xc8\x99i dup\xc4\x83 compresie. Rata de compresie reprezint\xc4\x83 num\xc4\x83rul mediu de bi\xc8\x9bi necesar reprezent\xc4\x83rii unui e\xc8\x99antion.\n_START_SECTION_\nTipuri de compresie / codificare\n_START_PARAGRAPH_\nCodificarea poate fi cu sau f\xc4\x83r\xc4\x83 pierdere de date (de informa\xc8\x9bie):\n_START_SECTION_\nCodificarea cu pierdere de date (compresie \xe2\x80\x9elossy\xe2\x80\x9d)\n_START_PARAGRAPH_\n\xc3\x8en anumite domenii o pierdere de date relativ mic\xc4\x83 poate fi tolerat\xc4\x83, dac\xc4\x83 gradul de comprimare necesar nu se poate atinge altfel; compresia audio \xc8\x99i video digital\xc4\x83, precum \xc8\x99i compresia imaginilor suport\xc4\x83 o anumit\xc4\x83 pierdere de date, f\xc4\x83r\xc4\x83 \xc3\xaenr\xc4\x83ut\xc4\x83\xc8\x9birea evident\xc4\x83 a rezultatelor. Compresia cu pierdere de informa\xc8\x9bie, mai este cunoscut\xc4\x83 \xc8\x99i sub numele de compresie ireversibil\xc4\x83.\n_START_SECTION_\nCompresie audio\n_START_PARAGRAPH_\nCompresia audio este destinat\xc4\x83 reducerii m\xc4\x83rimii fi\xc8\x99ierelor audio. Algoritmii de comprimare audio se refer\xc4\x83 la codec-urile audio.\n_START_SECTION_\nCompresie video\n_START_PARAGRAPH_\nCompresia video este procedeul prin care se reduce cantitatea de date utilizate pentru prezentarea de imagini video.\n_START_SECTION_\nCompresia imaginilor\n_START_PARAGRAPH_\nCompresia cu fractali  \xc8\x99i compresia cu re\xc8\x9bele neurale  sunt dou\xc4\x83 din compresiile lossy folosite \xc3\xaen compresia imaginilor.'